cyanic-selkie/wikianc huggingface dataset:
Jarkko Martikainen
Ura muusikkona ja kuvittajana
Hänen neljäs sooloalbuminsa Toivo julkaistiin 14. lokakuuta 2009. Albumin ensimmäinen single Polte päästä paratiisiin nousi julkaisuviikollaan virallisen singlelistan 1. sijalle.
Martikainen on myös kuvittanut muun muassa YUP:n levyn Toppatakkeja ja Toledon terästä ja soololevynsä Mierolainen kannet, kirjansa Pitkät piikit ja muita kertomuksia sekä Heikki Salon kirjan Kahlekuningaslaji. Martikainen on sanoittanut Timo Rautiainen & Trio Niskalaukaus -yhtyeen kappaleita sekä tuottanut sen albumeja.
Elokuvat, televisio ja radio
Martikainen näyttelee Ossia elokuvassa Toinen jalka haudasta (2009). Vuonna 2011 hän oli yksi Yle Teeman esittämän Suojele minua! -ohjelmasarjan juontajista. Hänellä on ollut myös oma radio-ohjelma Yle Puhe -kanavalla.
Jaguaari
Jaguaari (Panthera onca) on suuri Amerikan mantereilla tavattava kissaeläin. Yhdessä tiikerin, leijonan, leopardin ja lumileopardin kanssa se on yksi viidestä Panthera-sukuun kuuluvasta 'isosta kissasta'. Jaguaari on suurin läntisellä pallonpuoliskolla elävä kissaeläin. Sen nykyinen elinalue ulottuu Meksikosta pohjoiseen Argentiinaan.
Jaguaarin ja leopardin yhdennäköisyys on helppo huomata, mutta mitä tulee käyttäytymiseen ja paikkaan ekosysteemissä, sen lähin vertailukohde on tiikeri. Mieluisin elinympäristö sille on tiheä viidakko, mutta populaatioita elää myös avoimemmissa maastoissa. Vesi on tärkeä elementti jaguaarille ja se nauttii uimisesta ja osaa myös sukeltaa, mikä on kissaeläimelle epätavallista.
Ravintoketjun huipulla oleva jaguaari on yksin saalistava petoeläin, jonka saaliseläimen valinta on usein sattumanvaraista. Saalistustaktiikkana on vaaniminen ja yllättävä isku. Sillä on äärimmäisen voimakas purenta, jonka avulla se kykenee mm. tappamaan nisäkkäitä harvinaisella tavalla: puremalla suoraan kallon läpi.
Nimi
Jaguaarin nimi juontaa eteläamerikkalaisesta tupin kielestä, jossa erään eurooppalaisen valloittajan mukaan jaguara tarkoitti eläintä, joka tappaa saaliinsa yhdellä loikalla. Guaraníssa taas jagua tarkoittaa koiraa. Joissain mayayhteisöissä jaguaari on arvonimi, jota saa kantaa prinssi, prinsessa tai muu hallitsija.
Ulkonäkö ja ruumiinrakenne
pienoiskuva|left|Jaguaari lähikuvassa. pienoiskuva|left|Musta jaguaari. Jaguaari on kolmanneksi suurin kissaeläin tiikerin ja leijonan jälkeen ja suurin koko läntisellä pallonpuoliskolla. Jaguaarin säkäkorkeus on 45–75 senttimetriä, ja sen pituus 112–241 senttimetriä. Hännän pituus on noin 70–90 senttimetriä. Naaraat ovat hieman uroksia pienempiä: naaraiden paino on 36–85 kilogrammaa ja koiraiden 54–158 kilogrammaa.
Jaguaarit ovat voimakasrakenteisia, mikä näkyy leveästä rinnasta, suuresta päästä, leveästä kuonosta ja voimakkaista leuoista. Lajin selvin tuntomerkki on turkki, jossa on suuria mustia ruusukkeita. Turkin perusväri vaihtelee vaaleankeltaisesta punertavan ruskeaan. Ruusukkeita on kaulassa, selässä, kyljissä ja raajoissa, mutta vatsapuoli on valkoinen. Mustat, melanistiset jaguaarit ovat suhteellisen yleisiä; värimuoto aiheutuu yhdestä alleelista. Mustat jaguaarit ovat yleisempiä metsissä, ja niilläkin on mustia täpliä, jotka kuitenkin erottuvat mustasta pohjaväristä huonosti.
Elinympäristö ja levinneisyys
Historiallisesti jaguaarin levinneisyysalue ulottui Yhdysvaltain lounaisosista, Amazonin altaalle ja Argentiinan Río Negro -joelle. Jaguaari on kuitenkin käytännössä hävinnyt levinneisyysalueen kuivista pohjoisosista, Brasilian pohjoisosista, Argentiinan pampalta ja Uruguaysta. Sen levinneisyysalue käsittää enää noin 46 prosenttia historiallisesta levinneisyydestä.
Jaguaaria tavataan erityisesti veden läheisyydessä. Elinympäristöt vaihtelevat sademetsistä kausittaisiin tulviviin soihin, pampalle, pensasmailla ja kuivissa lehtimetsissä. Jaguaareja on nähty jopa 3 000 metrin korkeudessa, mutta ne yleensä välttelevät korkealla olevia metsiä.
Lisääntyminen
Jaguaari voi lisääntyä mihin tahansa aikaan vuodesta, mutta poikaset syntyvät yleensä sadekautena, jolloin on saatavilla enemmän ravintoa. Naaraat synnyttävät 1–4 pentua 91–111 päivän kantoajan jälkeen. Pennut syntyvät silmät ummessa ja ne avautuvat 13 vuorokauden iässä. Emo imettää pentujaan 3–4 viikkoa. Uros ei saa tulla pentujen lähettyville, sillä se voi tappaa ja syödä ne.
Naaraat saavuttavat sukukypsyyden 2–3 ja koiraat 3–4 vuoden iässä. Luonnonvaraiset jaguaarit voivat elää 11–12-vuotiaiksi, mutta vankeudessa ne elävät jopa yli 20 vuotta. Eräs naaras eli vankeudessa 32-vuotiaaksi.
Suojelu ja uhat
Maailman luonnonsuojeluliiton IUCN (The World Conservation Union) mukaan jaguaari on silmälläpidettävä laji. Tämä tarkoittaa, että se täyttää lähes uhanalaisen lajin kriteerit. Jos jaguaarien määrä vähenee edelleen, on se pian uhanalainen.
Esikolumbiaaninen Amerikka
200px|[[Asteekit|Asteekkien jaguaarisoturi|pienoiskuva]] Jaguaarit ovat symboloineet voimaa ja valtaa monissa Keski- ja Etelä-Amerikan esikolumbiaanisissa intiaanikulttuureissa. Andeilta levisi jaguaarikultti varhaisen Chavínin kulttuurin mukana nykyisen Perun alueelle 900-luvulla eaa. Myöhemmin Pohjois-Perun Moche-kulttuuri käytti jaguaaria voiman symbolina monissa keramiikoissaan.
Mesoamerikassa olmeekit kehittivät selkeän ihmisjaguaarityylin, jossa sekoiteltiin ihmisen ja jaguaarin piirteitä. Tätä aihetta he käyttivät varsinkin veistosten ja figuriinien aiheena. Myöhemmin mayojen korkeakulttuurissa jaguaarien uskottiin helpottavan yhteydenpitoa elävien ja kuolleiden välillä. Jaguaarien uskottiin myös suojelevan kuninkaallisia. Mayat pitivät näitä voimakkaita kissaeläimiä kumppaneinaan henkimaailmassa. Monet mayahallitsijat käyttivätkin nimiä, jotka viittasivat jaguaareihin (b'alam monissa mayakielissä). Myös asteekit pitivät jaguaareja hallitsijoiden edustajina sekä sotureina. Asteekit nimesivät eliittisotilasryhmänsä Jaguaariritareiksi. Asteekkien mytologiassa jaguaareja pidettiin voimakkaan Tezcatlipoca-jumalan toteemieläiminä.
Ala-Ivalojoen alue
Ala-Ivalojoen alue (vesistöaluetunnus 71.4) on Paatsjoen vesistössä sijaitseva ensimmäisen jakovaiheen alue, jonka pinta-ala on 2 429,79 neliökilometriä. Alueen järvisyys on 1,17 %. Vesistön alueen alarajana on Inarijärven Joensuunselkä, jonka yläpuolisen valuma-alueen pinta-ala on 3 883,63 neliökilometriä ja sen järvisyys on 0,97 %.
Jaguaari
Nykyajan kulttuurissa
Jaguaaria käytetään myös useissa tuotemerkeissä, tunnetuimpana brittiläisen autonvalmistajan Jaguarin nimessä ja logossa. Nimi on siirtynyt myös urheiluseurojen käyttöön, esimerkiksi yhdysvaltalainen amerikkalaisen jalkapallon seuran Jacksonville Jaguarsin sekä meksikolaisen jalkapallojoukkueen Jaguares de Chiapasin nimiin. Grammy-palkittu meksikolainen rock-yhtye Jaguares on saanut nimensä jaguaarin mukaan.
Ala-Ivalojoen alue
Toisen jakovaiheen alueita ovat seuraavat yhdeksän aluetta tai valuma-aluetta :
Montaigu (Vendée)
Montaigu on kunta Vendéen departementissa Pays de la Loiren hallintoalueella läntisessä Ranskassa.
Kunnan nähtävyyksiä on linna Château de Montaigu. Nykyinen linna rakennettiin kuningas Ludvig XI:n määräyksestä 1400-luvulla. Samalla läheinen puro padottiin, jotta linnan ympärille saatiin sitä suojaava lampi. Kuningas Henrik III purki osittain linnoituksen suojavalleja vuonna 1586.
Endlan luonnonsuojelualue
Alue ulottuu Jõgevan, Põltsamaan, Järvan ja Väike-Maarjan kuntien alueelle. Alueen järviä ovat muun muassa Männikjärv ja Endla järv.
Aare Leikola
Aare Victor Leikola (29. huhtikuuta 1893 Artjärvi – 21. kesäkuuta 1973 Helsinki) oli suomalainen poliitikko. Leikola toimi Suomen Kansanpuolueen kansanedustajana vuosina 1951–1958 edustaen Uudenmaan läänin vaalipiiriä ja Vaasan läänin itäistä vaalipiiriä. Leikola nousi eduskuntaan kesken vaalikauden kuolleen Lassi Hiekkalan tilalle. Leikola toimi myös Helsingin kaupunginvaltuuston jäsenenä. Leikola kirjoitti ylioppilaaksi vuonna 1913 ja valmistui diplomi-insinööriksi vuonna 1921 ja valmistui Vöyrin koulusta vuonna 1918. Politiikan ulkopuolella Leikola toimi Teknillisen korkeakoulun assistenttina 1921–1924, perustamansa Metalliteos Oy:n teknillisenä johtajana 1922–1923 ja toimitusjohtajana 1923–1959, Physica Oy:n teknillisenä johtajana 1924–1943 ja toimitusjohtajana 1943–1959, opettajana Helsingin Teollisuuskoulussa 1925–1926 ja perustamansa Metava Oy:n toimitusjohtajana 1951–1959. Leikolan vanhemmat olivat kirkkoherra Albert Ferdinand Leidenius ja Matilda Lovisa Landén. Leikolan puoliso vuodesta 1918 oli Olga Aleksandra Valanto.
Merisaunio
Merisaunio (Tripleurospermum maritimum) on kaksi- tai monivuotinen asterikasvilaji, joka muistuttaa paljon samaan sukuun kuuluvaa peltosauniota (Tripleurospermum inodorum).
Ulkonäkö
Se kasvaa 10–60 senttimetriä korkeaksi. Kasvi on monivartinen; varret ovat kohenevia-pystyjä, kaljuja ja usein tyveltään punertavia. Lehdet ovat kierteisesti, lyhytruotisia tai lähes ruodittomia, 2–3 kertaa pariliuskaisia, liuskat rihmamaisen kapeita, lyhyitä-pitkiä, pyöreä-suippokärkisiä, joskus möyheitä. Mykeröstö on huiskilomainen, mykeröitä on 2–20. Mykeröt ovat 4–6 senttimetriä leveitä. Kehtosuomut ovat keskenään saman- tai erikokoisia, 1,5–5 millimetriä leveitä, ruskea-mustalaitaisia. Mykeröpohjus on kekomainen ja täyteinen. Laitakukat ovat kielimäisiä ja valkoisia, kehräkukat ovat torvimaisia ja keltaisia. Hedelmä on litteähkö, harjuinen, tummanruskea pähkylä, jossa on kaksi pitkulaista keltaista-punertavaa öljytäplää. Pappus on vähäinen, kalvomainen rengas. Merisaunio risteytyy peltosaunion kanssa.
Alalajit
Merisauniolla on Suomessa kolme alalajia, jotka eroavat toisistaan levinneisyydessä ja kasvupaikoissa.
Marc Okrand
Marc Okrand (s. 1948 Los Angeles, Kalifornia, Yhdysvallat ) on yhdysvaltalainen kielitieteilijä, joka on tutkinut Yhdysvaltojen alkuperäisasukkaiden kuollutta mutsun-kieltä. Tunnetuksi hän on kuitenkin tullut Star Trekin klingonin kielen kehittäjänä.
Okrand on syntyisin Los Angelesin Van Huysin kaupunginosasta. Hän opiskeli yliopistossa kieliä ja teki väitöskirjan kadonneesta mutsun-intiaanikielestä. Hän on työskennellyt päätyökseen televisio-ohjelmien tekstityksiä tekevässä National Captioning Institutessa. Oscar-gaalan tekstitystyötä tehdessään Okrand kuuli Star Trekin kieliongelmista. Jo tuolloin oli tehty elokuva Star Trek: Avaruusmatka, jossa käytettiin näyttelijä James Doohanin kehittämää kieltä, ja Okrand ryhtyi työhön. Seuraavissa Stark Trek -elokuvissa kielen asema kehittyi ja vakiintui. Pohjana olivat kuitenkin Doohanin kehittämät korahdukset.
Kolmiokirja
Kolmiokirja Oy on oululainen viihde- ja harrastuslehtien kustantaja, jonka omistaa oululainen mediakonserni Kaleva Oy. Kolmiokirja perustettiin vuonna 1956. Joutsen Median edeltäjä Oy Liitto osti kustantamon kirjapainoineen vuonna 1982 Uusi Suomi -osakeyhtiöltä. Tätä ennen Kolmiokirja oli oululainen kolmen perheen omistama kirjapaino- ja kustannusyhtiö Kanta. Kolmiokirjaa käytettiin markkinointinimenä. Kustantamon kaikkien aikojen tunnetuimmat tuotteet lienevät Jerry Cotton ja Nyyrikki, jonka yhtiö osti Marjamaa-yhtiöltä, Kauneimmat Käsityöt, Perjantai sekä Regina. Yhtiöllä on ollut myös merkittävää taskukirjatuotantoa sisältöalueenaan jännitys ja romantiikka. Nykyisin yhtiö on maan johtava ristikkolehtien kustantamo.
Kesäkuussa 2018 Kaleva Oy osti Kolmiokirjan oululaiselta Joutsen Medialta.
Eiffel 65
Eiffel 65 on italialainen eurodance-yhtye. Sen jäsenet ovat soittaneet yhdessä vuodesta 1991 asti muissa erilaisissa bändeissä, kuten Bliss Teamissa, mutta virallisesti yhtye perustettiin vasta vuonna 1998.
Eiffel 65:n tunnetuin kappale on vuonna 1998 julkaistu Blue (Da Ba Dee). Kappale sisältyi yhtyeen ensimmäisessä albumissa, marraskuussa 1999 julkaistuun Europopiin. Vuonna 2001 yhtye julkaisi toisen albuminsa Contact, joka kuitenkin oli vain kohtalainen menestys. Seuraava, vuonna 2003 julkaistu levy Eiffel 65 oli kokonaan italiaksi laulettu. Seuraavana vuonna levystä julkaistiin Special Edition -painos, jonka toiselle levylle sisällytettiin englanninkieliset versiot sekä remiksejä kappaleista.
DJ Gabry Ponte erosi yhtyeestä 8. maaliskuuta 2005. Jäljelle jäänet kaksi jäsentä, Maurizio ”Maury” Lobina ja Jeffrey Jey erosivat vuonna 2006 levy-yhtiöstään Bliss Corporationista, jolle jäi oikeudet ”Eiffel 65” -nimeen. He perustivat uuden yhtyeen, Bloom 06:n ja oman levystudio Blue Boysin. Gabry jäi Bliss Corporationiin ja hänen ympärilleen ilmoitettiin koottavan uusi Eiffel 65 -kokoonpano, mikä ei kuitenkaan toteutunut.
Kesäkuussa 2010 ilmoitettiin Bloom 06:n Internet-sivuilla Eiffel 65:n paluusta alkuperäisessä kokoonpanossaan. Uusi albumi on valmisteilla ja kiertue tulossa.
Vuonna 2011 yhtye julkaisi kappaleen "One Morning", minkä piti tulla samannimiselle albumille vuonna 2012, mutta albumin projekti ei kuitenkaan toteutunut silloin.
2. huhtikuuta 2016 julkaistiin Eiffel 65:n uuden italiankielisen singlen ”Panico” demo YouTubessa Bliss Corporation -kanavalla ja 3. huhtikuuta 2016 singleä promottiin Milanossa FrankMania-konsertilla muiden kappaleiden kanssa. Ennen singlen julkaisua Jeffrey Jey mainosti sitä Facebookissa omalla sivullaan, kun demoa ei vielä ollut. 1. kesäkuuta 2016 single julkaistiin virallisesti musiikkivideoneen. Samana päivänä singlestä tuli sen ohella myös englanninkielinen versio, ”Critical”, ja molemmankieliset versiot julkaistiin myös iTunesissa. Englanninkielisen version julkaisua Jeffrey Jey ennusti jo silloin, kun italiankielisestä versiosta oli jo julkaistu demo. Kappale saavutti Italiassa kohtalaisen menestyksen. Yhtye ilmoitti julkaisevansa uuden albumin lähitulevaisuudessa.
Jääkiekko talviolympialaisissa 2014 – naisten kokoonpanot
thumb|right|Suomen joukkue
Ylä-Ivalojoen valuma-alue
Ylä-Ivalojoen valuma-alue (vesistöaluetunnus 71.5) on Paatsjoen vesistössä sijaitseva ensimmäisen jakovaiheen valuma-alue, jonka pinta-ala on 1 453,84 neliökilometriä, ja josta 1453,74 neliökilometriä kuuluu Suomen puolelle ja 0,1 neliökilometriä kuuluu Norjan puolelle. Alueen järvisyys on 0,62 %. Vesistön valuma-alueen alarajana on Repojoki.
Sampsa Pellervoinen
pienoiskuva|Väinämöisen kylvö..., [[Robert Wilhelm Ekmanin piirustus vuodelta 1860, jossa Sampsa Pellervoinen Väinämöisen takana]] Sampsa Pellervoinen on kalevalaisessa runoudessa ja suomalaisessa mytologiassa esiintyvä haltijaolento, joka kylvää maan kasvillisuuden, kaikenlaiset metsät, suot, ahot ja kivikotkin. Alkuperäisissä kansanrunoissa kylvö tapahtuu sammon murusten avulla. Kalevalassa on Elias Lönnrot siirtänyt tapahtumien järjestystä siten, että kylvö tapahtuu jo ennen Sammon takomista. Sampsaa auttaa savolaisen käsityksen mukaan Vennon härkä Uljamoinen, joka kyntää maat ja suot.
Kalevalaisessa kansanperinteessä Sampsa (Karjalassa Sämpsä) on hedelmällisyyden haltija, joka on rituaalisesti herätettävä joka kevät. Erityisesti Inkerissä eläneestä Sampsan herätys -runoelmasta on olemassa erilaisia versioita. Runoa on esitetty tai näytelty kesä-heinäkuun vaihteessa Ukon vakka-juhlien tienoilla. Runossa etsitään Sampsan herättäjää, jotta tämä nousisi kastelemaan kasveja ja hedelmöittämään peltoja.
Sampsan herättäjinä esiintyvät yleensä talvityttö, kevättyttö ja kesätyttö, joista vasta viimeksi mainittu onnistuu saamaan Sampsan ylös vuoteeltaan pellolta (metsästä, saaresta). Toisissa runoissa Sampsan hahmo näyttää liittyneen välittömästi vanhaan hedelmällisyyskulttiin, sillä hänen kerrotaan maanneen rituaalisesti sisarensa tai äitinsä ("emintimensä") ennen kylvämistyötään.
Kaarle Krohn näki Sampsan hahmon rinnastuvat skandinaavisiin viljavuuden jumaliin Freyriin ja Njordiin. Matti Kuusi viittaa Sampsan yhteydessä jopa mahdollisiin alkukantaisiin seksuaaliriitteihin. Heikki Kirkinen taas katsoi Sampsan kulttiin sekoittuneen bysanttilaisia aineksia. Hänen mukaansa Sampsan nimi polveutui ortodoksisen kirkon pyhästä Sampsonista, "vieraiden vastaanottajasta". Englantilainen Raymond Chambers on kiinnittänyt huomiota Sampsa Pellervoisen ja muinaisenglantilaisessa Beowulf-runoelmassa esiintyvän myyttisen hedelmällisyydenhaltija Scyld Scefingin mahdolliseen yhteyteen.
Sampsaan on yhdistetty myös Inkerin ja Karjalan sämpsykkä eli sämpsäheinä, joka oli kevään ensimmäisiä kasveja.
Granny
Granny tarkoittaa muun muassa seuraavia asioita:
Stop Crying Your Heart Out
Stop Crying Your Heart Out on rock-yhtye Oasiksen kappale ja single, joka julkaistiin 17. kesäkuuta, 2002. Sen korkein listasijoitus oli Ison-Britannian single-listan sija 2. Kappaletta soitettiin runsaasti Britanniassa kesällä 2002, kun Englanti putosi jatkosta jalkapallon MM-kisoista, hävittyään puolivälierissä Brasilialle 1-2.
Singlen B-puolia ovat Thank You For The Good Times ja Shout It Out Loud. Singlestä on myös julkaistu DVD-versio, joka sisältää Stop Crying Your Heart Out- ja Stop Crying Your Heart Out (DEMO)-kappaleet sekä kymmenen minuuttia kestävän toisen osan Tour of Brotherly Love-kiertuedokumentista. Singlen kansi on kuuluisan kansitaiteilijan Simon Halfonin suunnittelema.
Kappaleet
Kaikki kappaleet kirjoittanut Noel Gallagher, ellei toisin mainita.
Masih Alinejad
Masoumeh "Masih" Alinejad-Ghomi (, syntynyt 11. syyskuuta 1976 Ghomikola, Babol) on Iranissa syntynyt amerikkalainen journalisti ja kirjailija. Alinejad toimii tällä hetkellä johtajana / tuottajana VOA Persian Service -yhtiössä, joka on Radio Fardan kirjeenvaihtaja.
Alinejad tunnetaan kritiikistään Iranin viranomaisia kohtaan. Hän asuu nyt maanpaossa New Yorkissa ja on voittanut useita palkintoja, mukaan lukien ihmisoikeuspalkinnon UN Watchin vuoden 2015 Geneven huippukokouksessa ihmisoikeuksista, Mehdi Semsarin säätiön Omid Journalism- palkinnon sekä AIB Media Excellent- palkinnon.
Ura
Vuonna 2008 hän kirjoitti erittäin kiistanalaisen artikkelin Etemad-e Mell- lehteen nimeltä "Delfiinien laulu", jossa hän vertasi Mahmoud Ahmadinejadin seuraajia nälkäisiin delfiineihin, jotka tuottavat ääniä ja tekevät viihdyttäviä tekoja saadakseen ruokaa kouluttajaltaan. Jotkut pitivät artikkelia erittäin loukkaavana presidenttiä ja ihmisiä kohtaan, ja lopulta Mehdi Karroubi, lehden johtaja, joutui pyytämään anteeksi artikkelista.
Kesällä 2009 Alinejad yritti päästä haastattelemaan Barack Obamaa Yhdysvalloissa. Häneltä evättiin kuitenkin haastattelu, vaikka hänelle oli myönnetty viisumi Obaman haastattelun vuoksi. Hänen viisuminsa päättyi, ja hänen täytyi palata Englantiin. Yhdysvalloissa hän osallistui eräisiin iranilaisiin protesteihin ja antoi puheen San Franciscossa, jossa hän puhui Iranin hallituksen viranomaisille, "Me olemme vapisseet kolmekymmentä vuotta, nyt on sinun vuorosi on vapista". Vuonna 2009 Iranin presidentinvaalien jälkeen hän julkaisi romaanin nimeltä "A Green Date".
Alinejad valmistui vuonna 2011 tieteen, median ja kulttuurin tutkinnosta Oxford Brookesin yliopistosta.
Vuonna 2014 Alinejad lanseerasi My Stealthy Freedom- facebook-sivun, joka kehottaa Iranin naisia lähettämään kuvia itsestään ilman hijabia. Sivu herätti nopeasti kansainvälistä huomiota, ja se on kerännyt satoja tuhansia tykkäyksiä.
Vuonna 2015 järjestetty ihmisoikeuksia ja demokratiaa käsittelevä Geneven huippukokous antoi hänelle naisten oikeuksia koskevan palkinnon "antaessaan äänen äänettömälle ja tuettuaan Iranin naisten taistelua perusihmisoikeuksista, vapaudesta ja tasa-arvosta."
Alinejad on sanonut, ettei vastutsta hijabia, mutta uskoo, että sen pitäisi olla henkilökohtainen valinta. Iranissa naiset, jotka näyttäytyvät julkisuudessa ilman hijabia, pidätetään.
Teokset
Little Brown julkaisi vuonna 2018 Alinejadin muistelmateoksen, The Wind in my Hair: My Fight for Freedom in Modern Iran, joka käsitteli hänen matkaansa Pohjois-Iranin pienestä kylästä Pohjois-Irlantiin.
Hän on julkaissut neljä kirjaa persiaksi:
Chris Osgood
Chris Osgood (s. 26. marraskuuta 1972 Peace River, Alberta) on kanadalainen entinen jääkiekkomaalivahti ja kolminkertainen Stanley Cup -voittaja. Hän pelasi vuonna 1993 alkaneella ja vuonna 2011 päättyneellä NHL-urallaan kolmessa eri seurassa, Detroit Red Wingsissä, New York Islandersissa ja St. Louis Bluesissa.
Detroit Red Wings
Detroit Red Wings varasi Osgoodin NHL:ään numerolla 54 vuoden 1991 varaustilaisuuden kolmannella kierroksella. Hän pelasi vuosina 1989–1992 juniorisarja WHL:ssä, seuroinaan Medicine Hat Tigers, Brandon Wheat Kings ja Seattle Thunderbirds, ennen siirtymistä AHL:n Adirondack Red Wingsiin, joka oli tuolloin Detroit Red Wingsin farmiseura.
Osgood vietti koko kauden 1992–1993 Adirondackissa. Seuraavalla kaudella, 1993–1994, hän teki läpimurtonsa NHL:ssä ja nousi kauden aikana useita maalivahteja (Osgoodin lisäksi Tim Cheveldae, Bob Essensa, Vincent Riendeau ja Peter Ing) peluuttaneen Detroit Red Wingsin ykkösmaalivahdiksi. Työsulun lyhentämällä kaudella 1994–1995 Osgood jäi Red Wingsin kakkosmaalivahdiksi seuran hankittua Mike Vernonin Calgary Flamesista. Detroit selvitti tiensä Stanley Cupin loppuotteluihin, joissa se kuitenkin hävisi New Jersey Devilsille suoraan neljässä ottelussa. Osgood pelasi pudotuspeleissä 1995 vain kahdessa ottelussa. Seuraavalla kaudella hän sai enemmän peliaikaa, ollen sekä runkosarjassa että pudotuspeleissä joukkueensa enemmän otteluita pelannut maalivahti. Detroit eteni vuonna 1996 konferenssifinaaleihin, joissa se hävisi Colorado Avalanchelle.
Kaudella 1996–1997 Osgood ja Vernon saivat nimensä Stanley Cup -pokaaliin Detroitin voitettua Philadelphia Flyersin loppuotteluissa suoraan voitoin 4–0. Osgood pelasi enemmän otteluita runkosarjassa, mutta Vernon pelasi lopulta Detroitin kaikissa 20:ssä pudotuspeliottelussa. Osgood sai pudotuspeleissä 1997 peliaikaa yhteensä 47 minuuttia kahdessa ottelussa. Vuoden 1997 Stanley Cup -voiton jälkeen Vernon siirtyi San Jose Sharksiin ja Osgood vakiinnutti paikkansa Detroit Red Wingsin ykkösmaalivahtina. Detroit eteni seuraavalla kaudella jälleen Stanley Cupin loppuotteluihin ja voitti Washington Capitalsin suoraan neljässä ottelussa kesällä 1998. Hän jatkoi Detroitissa vielä seuraavat kolme kautta. Seuran muina maalivahteina toimivat tuohon aikaan muun muassa Ken Wregget ja Manny Legacé.
New York Islanders ja St. Louis Blues
Kesällä 2001 Detroit hankki ykkösmaalivahdikseen Dominik Hašekin Buffalo Sabresista ja ennen uuden kauden alkua New York Islanders hankki Osgoodin Detroitin jätettyä hänet suojaamatta 28. syyskuuta 2001 järjestetyssä waiver draftissa. Osgood pelasi Islandersin maalivahtina kaudella 2001–2002 yhdessä Garth Snow'n kanssa ja kaudella 2003–2003 yhdessä Snow'n ja Rick DiPietron kanssa. Maaliskuussa 2003 Osgood siirtyi St. Louis Bluesiin. Hän oli St. Louisin ykkösmaalivahti kauden 2002–2003 lopun ja kauden 2003–2004. Seura ei päässyt jatkoon pudotuspelien ensimmäiseltä kierrokselta kummallakaan kaudella. Vuonna 2004 St. Louisissa tehtiin kummallinen NHL-ennätys, kun kuusi eri maalivahtia pelasi nollapelin kyseisessä joukkueessa, samalla kaudella. Osgood oli yksi heistä.
Paluu Detroit Red Wingsiin ja uran lopettaminen
Osgood palasi Detroit Red Wingsiin elokuussa 2005, jolloin teki seuran kanssa sopimuksen vapaana agenttina. Kaudella 2005–2006 hän jakoi Detroitissa torjuntavastuun Manny Legacén kanssa ja oli kaudella 2006–2007 selkeä kakkosmaalivahti Dominik Hašekin ollessa ykkösmaalivahti. Kaudella 2007–2008 Osgood syrjäytti Hašekin Detroitin ykkösmaalivahtina ja otti kauden päätteeksi uransa kolmannen Stanley Cup -voiton, pelattuaan upeat pudotuspelit. Hän pelasi vuonna 2008 tilastollisesti parhaan pudotuspelikeväänsä saavutettuaan torjuntaprosentin 93,0 ja päästettyjen maalien keskiarvon 1,55 sekä pelattuaan kolme nollapeliä, joista kaksi Pittsburgh Penguinsia vastaan pelatun loppuottelusarjan kahdessa ensimmäisessä ottelussa. Hän pääsi pelaamaan loppuotteluissa myös vuonna 2009, jolloin Detroit kuitenkin hävisi mestaruuden Pittsburghille.
Kaudella 2009–2010 Osgood menetti Detroitin ykkösmaalivahdin aseman Jimmy Howardille ja kaudella 2010–2011 hän oli sivussa suuren osan kaudesta nivusvamman, tarkemmin niin sanotun urheilijan tyrän vuoksi. Jälkimmäisen kauden aikana hänestä tuli 27. joulukuuta 2010 NHL-historian kymmenes maalivahti, joka on saavuttanut runkosarjassa yli 400 voitto-ottelua.
Osgood ilmoitti pelaajauransa päättymisestä 19. heinäkuuta 2011. Hän pelasi 17 kautta kestäneellä NHL-urallaan yhteensä 744 runkosarjaottelua ja 129 pudotuspeliottelua. Runkosarjassa hänelle kertyi 401 voitto-ottelua sekä 50 nollapeliä ja pudotuspeleissä 74 voitto-ottelua sekä 15 nollapeliä.
NHL-uran merkkipaaluja
Osgood sai urallaan kahdesti William M. Jennings Trophyn maalivahtina, jonka joukkue on päästänyt NHL:n runkosarjakaudella vähiten maaleja, vuonna 1996 yhdessä Mike Vernonin ja vuonna 2008 yhdessä Dominik Hašekin kanssa. Hänet valittiin kerran NHL:n toiseen tähdistökentälliseen, vuonna 1996, ja hän pelasi kahdesti NHL:n tähdistöottelussa, vuosina 1996 ja 2008.
Kaudella 1995–1996 Osgoodista tuli NHL-historian kolmas maalivahti, jonka nimiin on merkitty maali, ja Ron Hextallin jälkeen toinen, joka on tehnyt sen laukomalla kiekon itse maaliin. Tämä tapahtui maaliskuussa 1996 pelatussa ottelussa Hartford Whalersia vastaan.
Antti Kemppi
Antti Kemppi (9. heinäkuuta 1893 Antrea – 2. lokakuuta 1974 Nurmijärvi) oli suomalainen poliitikko. Kemppi toimi Maalaisliiton kansanedustajana vuosina 1927–1945 edustaen Viipurin läänin läntistä vaalipiiriä. Kemppi kävi kansakoulun ja suoritti kristinopin opettajan tutkinnon ja saarnalupatutkinnon vuonna 1921. Kemppi oli myös maanviljelijä ja toimi tässä ammatissa Antreassa, Viipurin maalaiskunnassa, Sipoossa, Kankaanpäässä ja Vihdissä. Antreassa hän oli myös metsätöissä. Hän toimi myös tilapäisenä saarnaajana ja rippikoulunopettajana Nuijamaalla, Muolaassa ja Äyräpäässä sekä Suomen Luterilaisen Evankeliumiyhdistuksen saarnaajana ja Sairalan Evankelisen Kansanopiston asiamiehenä. Kempin vanhemmat olivat torppari Antti Kemppi ja Anni Finni.
SMS Kolberg (1908)
SMS Kolberg oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa.
Valmistus
Alus tilattiin Schichau-Werkeltä, missä köli laskettiin vuonna 1908. Se laskettiin vesille 14. marraskuuta 1908 ja otettiin palvelukseen 21. kesäkuuta 1910.
Palvelus
Ensimmäisessä maailmansodassa alus osallistui joulukuussa 1914 iskuihin Britannian rannikolle Scarboroughiin, Hartlepooliin ja Whitbyyn. Kuukautta myöhemmin alus osallistui Doggermatalikon taisteluun. Itämerellä alus oli Riianlahden taistelussa elokuussa 1915 ja operaatio Albionissa marraskuussa 1917.
Sodan jälkeen alus luovutettiin 1920 sotakorvauksena Ranskalle, joka liitti sen laivastoonsa nimellä Colmar. Se poistettiin 1927 alusluettelosta ja romutettiin kaksi vuotta myöhemmin.
12,7×99 mm NATO
thumb|.50 BMG Ensimmäinen vasemmalta 12,7×99 mm NATO tai .50 Browning Machine Gun (.50 BMG) on Browning M2 -konekivääriin suunniteltu suurikaliiperinen patruuna. Se kehitettiin 1910-luvulla, mutta otettiin käyttöön vasta 1921. Sitä käytetään nykyään pitkän kantaman tarkkuuskivääreissä ja konekivääreissä. John Browning kehitti patruunan ensimmäisen maailmansodan ilmatorjuntaa varten.
Transcendence (albumi)
Transcendence on Devin Townsendin yhtyeen Devin Townsend Projectin seitsemäs studioalbumi. Se julkaistiin 9. syyskuuta 2016 Townsendin oman levymerkin HevyDevy Recordsin alla. Euroopassa albumin julkaisi InsideOut Music.
Albumi debytoi Suomen virallisen listan sijalla 2.
Taustaa
Tammikuussa 2016 Townsend ilmoitti tulevan studioalbumin nauhoitusten alkavan 27. maaliskuuta Vancouverissa, Kanadassa. 19. maaliskuuta 2016 Townsend julkaisi Twitter-tilillä viestin, jossa hän valotti albumin teeman olevan nykyaikaisesta, kaoottisesta ajanjaksosta selviämisestä sekä itsensä ja omien pelkojensa ylittämisestä. Toukokuun puolen välin tienoilla albumin julkaisupäivämääräksi kerrottiin 2. syyskuuta, mikä siirtyi myöhemmin viikolla. Samalla julkistettiin albumin kansitaide, jonka toteutti aiemminkin Townsendin kanssa työskennellyt Anthony Clarkson.
Sukellusveneverkko
thumb|Sukellusveneverkkoa [[Halifax (Kanada)|Halifaxissa Kanadassa vuonna 1942.]] Sukellusveneverkko oli satamia tai ankkuroituneita aluksia sukellusveneiltä suojaava, teräsvaijereista koottu verkko, joilla saatettiin myös sulkea kokonainen lahti tai muu väylä. Niissä oli usein portti aluksia varten, ja verkkoja saattoi olla useita sisäkkäisiä paremman suojan vuoksi.
Verkon rakenne ja asennus
Verkko tehtiin noin 10 mm paksusta erikoisteräsvaijerista. Yksittäiset verkon osat olivat noin 10 x 50 metrin kokoisia. Verkon yläreunaan liitettiin riittävä määrä teräksisiä kohoja, jotta verkko kelluisi halutussa syvyydessä. Omien alusten läpikulkua varten asennettiin laivaportti, jossa pinnalle tulivat kelluvat ja kääntyvät puomit eli sukellusvenepuomit, joihin verkko ripustettiin.
Laivaporttia hoiti yleensä tarkoitukseen muunnettu hinaaja.
Raskaimmat verkot rakennettiin erikseen telakoilla ja tuotiin paikalle erityisten kellukkeiden ja hinaajien voimin. Jos tällainen verkko oli asennettu sataman suojaksi, siihen ja eritoten avattavaan laivaporttiin voitiin ripustella erillisiä räjähdyspanoksia. Panokset eivät olleet voimakkaita, eivätkä pystyneet tuhoamaan varsinaisia sukellusveneitä, mutta rynnäkkösukeltajille ja pienoissukellusveneille ne saattoivat olla kohtalokkaista. Panokset oli tarkoitettu ensisijaisesti hälyttämään vartioalus paikalle.
Suomen laivaston sukellusvene Iku-Turso (kapteeniluutnantti Pentti Airaksinen) yritti viimeisenä sotatoimenaan tunkeutua Lavansaaren satamaan, mutta sen esti sukellusveneverkko. Verkossa ollut ilmaisinpanos vaurioitti alusta ja sen oli vetäydyttävä. Räjähdys rikkoi muutamien akkujen kansia, mikä havaittiin kotisatamassa ja korjattiin; tosin lopulliset vauriot selvisivät vasta kymmenen vuotta myöhemmin alusta romutettaessa.
Verkonlaskijat
Verkkojen laskuun ja nostoon käytettiin erityisvalmisteista verkonlaskijaa. Esimerkiksi Suomen laivaston tykkiveneet Uusimaa ja Hämeenmaa oli suunniteltu paitsi raivaajiksi, mutta myös suojaverkon laskijoiksi.
Saksalaiset rakensivat toisen maailmansodan aikana suuria määriä tehokkaita verkonlaskija-aluksia, joissa oli leveä kansi apurullineen. Aluksissa ei ollut omia koneita potkureineen, vaan niitä liikuteltiin hinaajavoimin. Aluksissa oli sähköä kehittävät apumoottorit ja lentotukialusmainen leveä kansi keulassa. Kannen verkkoporttista verkko siirrettiin kerroksittain aluksen ruumaan tai laskettiin mereen. Nimeä aluksilla ei yleensä ollut, ainoastaan tyyppimerkintä Netzleger ja taktinen numero.
Sukellusveneverkot Suomessa
Suomessa verkkoaitauksia rakennettiin useita lähinnä suojaamaan saksalaisten raskaita aluksia. Erityismaininnan ansaitsee saksalaisten rakentama Mursu -verkko, joka vedettiin keväällä 1943 Suomenlahden poikki Porkkalasta Naissaareen. Porkkalan rannikkoreitille asennettiin omaa liikennettä varten laivaportti. Verkkosulkua vartioi koko ajan suuri määrä saksalaisia aluksia. Mursu estikin Neuvostoliiton laivaston sukellusveneiden pääsyn läntiselle Itämerelle kahden purjehduskauden ajan.
Verkkoa vartioineista aluksista on hylkyinä jäljellä kaksi: Mäkiluodon linnakkeen ullkopuolelle karilleajon vuoksi uponnut M1940-luokan raivaaja M451 ja kauemmas Gåsskvättanin matalikolle lentopommin vuoksi uponnut verkonvartijaksi muutettu maihinnousulautta MFP398.
Syksyllä 1944 Mursu jäi paikalleen ja saksalaiset miinoittivat sen länsipuolen lähtiessään. Miinoituksessa tuhoutui 12. joulukuuta 1944 Saksan laivaston hävittäjät Z35 ja Z36. Verkon raivasi pois Suomen laivasto keväällä 1945: ensin vartioveneet tuhosivat kohot syvyyspommien avulla ja sitten 1. raivaajaosasto eli Ruotsinsalmi ja Uusimaa, Hämeenmaa sekä Turunmaa ja Karjala repivät verkot pois raskailla raivaimilla.
Irralliset verkkoaitaukset saksalaiset keräsivät pois. Viimeinen tätä työtä elokuussa 1944 tehnyt erikoisalus, Netzleger VIII, oli poistumassa Suomesta, kun suomalaiset pysäyttivät sen Utön luona. Alus aiottiin takavarikoida, mutta pitkän aseveljeyden vuoksi alukseen ei asetettu vartiota, eipä edes kielletty radion käyttöä. Saksalaiset kutsuivat radiolla risteilijä Prinz Eugenin paikalle, jonka vesikone pudotti suomalaisille asiaa koskevan viestin. Kumpikaan osapuoli ei halunnut ampua toisiaan kohti, suomalaiset peruuttivat takavarikon ja verkonlaskija, sitä kiskonut hinaaja sekä pari pienempää kuljetusalusta saivat poistua rauhassa saksalaisen hävittäjän suojiin. Tieto tapauksesta pysyi salaisena vuoteen 1957.
Mursu-verkkosulku oli maailman suurin. Yhdysvalloilla oli vielä mittavammat suunnitelmat koko Karibianmeren sulkemisesta sukellusveneverkoilla, miinoituksilla ja raskaasti aseistetuilla partioaluksilla vuosina 1941–1944. Suunnitelmat jäivät kuitenkin toteuttamatta budjettisyistä. Lisäksi saksalaisten sukellusveneet pystyttiin muilla keinoin pitämään poissa alueelta, jossa ne kahtena ensimmäisenä sotavuotena olivat saaneet aikaan suurta tuhoa.
Lodi
Lodi voi viitata seuraaviin:
HMS Hugin
HMS Hugin on ollut kolmen Ruotsin laivaston aluksen nimenä.
Jouko Ahonen
thumb|Jouko Ahonen Jyväskylän kirjamessuilla 2013. Jouko Juhani Ahonen (s. 21. tammikuuta 1954 Kannonkoski) on suomalainen ammattiyhdistysaktiivi. Hän toimi Paperiliiton puheenjohtajana vuosina 2003–2011. Ahonen tuli tunnetuksi erityisesti paperialan työsulun aikana kesällä 2005.
Ura
Ahonen aloitti uransa Kankaan paperitehtaalla, jossa hän toimi paperityöntekijänä vuosina 1975–1986. Hän oli tehtaan pääluottamusmies vuosina 1987–1997. Vuosina 1998–2002 Ahonen toimi Paperiliiton toimitsijana ja palkkasihteerinä. Vuoden 2003 alussa hänestä tuli liiton pääsihteeri ja syyskuussa puheenjohtaja.
Ahonen hyllytettiin Paperiliiton johdosta marraskuussa 2010 hänen puolustettuaan eläkevakuutusyhtiö Varman toimitusjohtajan saamaa 700 000 euron palkkaa kun samaan aikaan kun Paperiliiton jäseniä uhkasivat lomautukset ja irtisanomiset. Tammikuussa hyllytystä jatkettiin huhtikuun loppuun, eikä Ahonen käytännössä enää palannut tehtävään. Paperiliiton liittovaltuuston puheenjohtaja Ilkka Nokelaisen mukaan Ahosen syrjäyttämisen taustalla oli lausuntojen lisäksi yleinen tyytymättömyys edunvalvontaan.
Tammikuussa 2011 Ahonen ilmoitti, ettei aio erota oma-aloitteisesti. 29. huhtikuuta 2011 Ahonen kuitenkin ilmoitti eroavansa Paperiliiton johdosta ja siirtyvänsä elinkeino- ja edunvalvonta-asiamieheksi Teollisuuden Palkansaajiin (TP). Keväällä 2011 Ahonen kiisti erottamiseensa liittyneet hyllytyspuheet ja kertoi tehneensä päätökset syrjään siirtymisestä yhteistyössä Paperiliiton muun johdon kanssa. Ahosen oli määrä jäädä eläkkeelle Teollisuuden Palkansaajista tammikuussa 2014, mutta hän ilmoitti jatkavansa työelämässä. Toukokuussa 2014 Ahonen tavoitteli Antti Rinteeltä vapautunutta paikkaa Ammattiliitto Pron johdossa, mutta hävisi äänestyksen Jorma Maliselle äänin 90–10.
Puoluekannaltaan Ahonen on sosiaalidemokraatti. Hän on istunut muun muassa SAK:n ja Varman hallituksissa.
Oikeustapaus
Vuonna 2015 Keski-Suomen karavaanarit haasteettiin oikeuteen Yhdistyslain rikkomisesta, kun Ahosen johtama Keski-Suomen karavaanariyhdistyksen hallitus käytti säännöissä mainitsematta jätettyjä kurinpitotoimia. Ahonen kieltäytyi kanteen nostaneen jäsenen kanssa sovittelusta ja lopulta hävisi tapauksen hovioikeudessa keväällä 2016.
Lodi (Italia)
Lodi on kaupunki Pohjois-Italiassa, Lombardian alueella. Sen asukasluku on noin 45 000 ja pinta-ala on 41 neliökilometriä. Victorian aukio on Lodin keskusta; sitä sanotaan Lodin sydämeksi.
Historiaa
Napoleon Bonaparte kävi vuonna 1796 Lodin lähellä taistelun, jossa hän kukisti Itävallan joukot.
Ystävyyskaupungit
Sen ystävyyskaupungit ovat Konstanz Saksassa, Omegna Italiassa ja Kalifornian Lodi Yhdysvalloissa.
Kanahaukat
Kanahaukat (Accipitrinae) on haukkojen heimoon kuuluva petolintujen alaheimo. Ryhmä sisältää pieniä ja keskikokoisia lajeja, joilla on pyöreäpäiset, lyhyet siivet ja pitkä pyrstö. Kanahaukat ovat vikkeliä ja aktiivisia lintuja, jotka elävät pääosin metsissä. Useimmat lajit saalistavat ainoastaan muita lintuja, osa myös liskoja, sammakoita ja nisäkkäitä. Ne lähestyvät saalista piilosta ja tekevät nopean syöksyn uhrin tappamiseksi.
Kiinteistötunnus
Kiinteistötunnus on Suomessa kiinteistön yksilöivä tunnus. Kiinteistötunnuksen rakenne on määritelty kiinteistörekisteriasetuksen (5.12.1996/970) 1 §:ssä.
Kiinteistötunnus on tunnus, joka annetaan kiinteistölle, kun se rekisteröidään asemakaavan mukaisesti asemakaava-alueelle.
Kiinteistötunnuksena käytetään kaavayksikön ja kaavatontin yksilöivää tunnusta. Se muodostetaan neliosaisena numerosarjasta joka on muotoa ###-###-####-####.
1. Ensimmäinen osa on kolminumeroinen kuntanumero. Se voi olla myös kunnan jollakin alueella aikaisemmin voimassa ollut kuntanumero, mikäli sama kuntanumero ei ole ollut käytössä myös toisessa kunnassa (osakuntaliitos).
2. Seuraavat kolme osaa muodostetaan kunnan päättämällä tavalla.
Jos on kyse kaavayksiköstä, joka muodostaa yleisen alueen, kertoo numerosarjan keskimmäinen nelinumeroinen osa alueen käyttötarkoituksen seuraavasti:
• 9901 Katualue
• 9902 Tori ja katuaukio
• 9904 Urheilualue
• 9905 Loma- ja matkailualue
• 9906 Liikennealue
• 9907 Vaara-alue
• 9908 Erityisalue ja suojelualue
Kiinteistötoimituksessa tai yhdistämällä muodostetuille kiinteistöille ja muille rekisteriyksiköille annetaan uusi kiinteistötunnus. Tontin tai yleisen alueen muodostamista tarkoittavassa lohkomisessa jäljelle jäävän muodostajakiinteistön tunnus säilyy muuttumattomana.
Muutos aikaisempaan
Aikaisemmin, ennen 10.4.2014 voimaan tullutta annetuista kiinteistötunnuksista pystyi päättelemään esimerkiksi, missä kylässä kiinteistö sijaitsi tai onko kiinteistö muodostettu lohkomalla toisesta kiinteistöstä. Aikaisemmin lohkomisessa kantakiinteistölle jäi entisen emäkiinteistön kiinteistötunnus ja siitä erotetut kiinteistöt saivat oman kiinteistötunnuksen, jonka viimeinen luku erosi emä- ja kantakiinteistön tunnuksesta.
Esimerkiksi eduskuntatalon rakennuksen rekisteriyksikön kiinteistötunnus on 91 (Helsingin kaupunki) - 13 - 400 - 2 tai toisessa neljätoistanumeroisessa määrämuotoisessa muodossa 09101304000002. Tunnuksesta näkee, että samasta emäkiinteistöstä on erotettu useita saajakiinteistöjä.
Suomen kiinteistöjen rekisteriyksiköiden rajat on nähtävissä Maanmittauslaitoksen Karttapaikassa viikon viiveellä kiinteistötoimituksen rekisteröinnistä.
Ferencváros
Ferencváros on Unkarin jalkapallohistorian menestynein seura voitettuaan Unkarin-mestaruuden 30 kertaa ja Unkarin cupin 23 kertaa. Vuonna 1965 seura voitti Messucupin. Vuonna 1995 Ferencváros selviytyi ensimmäisenä unkarilaisseurana Mestarien liigan lohkovaiheeseen. Mitropa Cupin seura voitti aikanaan kahdesti.
One Kiss
One Kiss on skotlantilaistuottaja Calvin Harrisin ja englantilaisen laulaja-lauluntekijä Dua Lipan kappale. Kappaleen ovat sanoittaneet Lipa, Jessie Reyez ja Harris, joista viimeisin myös tuotti kappaleen. "One Kissin" julkaisivat Columbia Records ja Sony Music Harrisin tulevan kuudennen studioalbumin toisena singlenä 6. huhtikuuta 2018. Kappale saavutti Britannian singlelistan ensimmäisen sijan 20. huhtikuuta 2018, vain viikko listan sijalla kolme debytoimisen jälkeen. Kappale pysyi listan kärjessä yhteensä kahdeksan viikkoa, joka tekee siitä yhden 2010-luvun pisimpään Britannian singlelistan kärkisijaa hallinneista brittiläisistä naispääartisteista sekä vuosikymmenen toiseksi pisimpään listan kärkisijaa hallinneista naisartisteista, päästäen vain Rihannan kappaleen "Umbrella" tämän edelle.
Honorius IV
thumb|200px|Honorius IV:n vaakuna. Honorius IV (n. 1210 – 3. huhtikuuta 1287), syntymänimeltään Giacomo Savelli, toimi paavina 2. huhtikuuta 1285 – 3. huhtikuuta 1287.
Vaikutusvaltainen Savellin suku oli ennen häntä tuottanut jo kolme paavia: Benedictus II, Gregorius II ja hänen isosetänsä Honorius III.
Savelli opiskeli Pariisin yliopistossa. Hänestä tuli kardinaali ja upseeri paavin armeijaan. Savelli äänestettiin paaviksi yksimielisesti huhtikuun alussa 1285, 75-vuotiaana. Hän oli niin pahasti kihdin runtelema, että tarvitsi apuvälineitä kohottaakseen kätensä siunaukseen. Hän jatkoi edeltäjänsa aloittamaa Ranskan-myönteistä politiikkaa.
Isofoton
Isofoton oli vuonna 1981 perustettu espanjalainen aurinkoenergiateknologiaa kehittävä yritys. Perustaja oli Malagan yliopiston professori Antonio Luque López. Yritys myi aurinkokennoja, keskittävää aurinkovoimaa (5 MW 2007) ja aurinkokeräimiä aurinkolämmitykseen.
Vuoden 2014 alussa Isofoton sulki Malagan tehtaansa maksukyvyttömyyden takia. Vuonna 2015 yritys teki konkurssin.
Yrityksen toimialan kehitys
Yrityksen toimialan aurinkokennojen markkinakasvu vuosina 2000–2005 oli keskimäärin 30 prosenttia vuodessa. Yritys hallitsi vuonna 2004 noin 5 prosenttia aurinkokennojen maailmanmarkkinoista. ja oli vuonna 2006 tuotantokapasiteetiltaan maailman 11:nneksi suurin alansa yritys 61 megawatin tuotannollaan. Japanilais- ja saksalaisyritykset olivat johtavia, mikä perustui maiden hallitusten tukeen. 2006 alkaen yrityksen kotimaa Espanja lisäsi aurinkovoiman kotimarkkinoita sekä aurinkokennojen että aurinkolämmityksen suhteen. Espanjan Technical Building Coden ennustettiin tuottavan 2,5 miljoonaa neliömetriä aurinkolämmityksen keräyspinta-alaa 2008–2010. Espanjan uusiutuvan energian tavoite oli keräyspinta-alan kasvattaminen vuoteen 2010 mennessä viidellä miljoonalla neliömetrillä, josta 4,2 miljoonaa neliömetriä 2006–2010. Tavoitetta toteuttamaan pyrittiin saamaan neljännes kotitalouksista niitä taloudellisesti tukemalla: 1,2 miljoonaa neliömetriä vuosina 2006–2010.
Suljetun tyypin osakeyhtiö
Suljetun tyypin osakeyhtiö (, AOZT) oli suljettua osakeyhtiötä Venäjän lainsäädännössä edeltänyt lähinnä rajavastuuyhtiötä tarkoittava yhtiömuoto, jossa omistusosuus määriteltiin omistettujen osakkeiden sijasta yhtiöjärjestyksiin kirjatuin yhtiöosuuksin.
Polarisaatio
Polarisaatio on poikittaiseen aaltoliikkeeseen liittyvä käsite, jolla tarkoitetaan aaltoliikkeen värähtelyjen amplitudin suuntariippuvuutta aallon etenemissuuntaan nähden kohtisuorassa tasossa. Poikittaiset mekaanisetkin aallot voivat olla polarisoituneita, mutta tavallisimmin polarisaatiosta puhutaan valon tai muun sähkömagneettisen säteilyn yhteydessä.
Sähkömagneettisen säteilyn sähkö- (ja magneettikenttä) värähtelevät säteilyn etenemissuuntaan nähden kohtisuorassa tasossa. Polarisaatio kertoo, miten sähkökenttävektorin suunta käyttäytyy tässä tasossa. Polarisaation erikoistapauksia ovat mm. polarisoitumattomuus, lineaarinen- ja ympyräpolarisaatio.
Tavanomaisen valolähteen, kuten lampun ja kynttilän, lähettämässä valossa sähkö- ja magneettikenttä värähtelevät satunnaisesti kaikkiin suuntiin eli valo on polarisoitumatonta. Sinitaivaan valo on heikosti polarisoitunutta. Nestekidenäytöissä on polarisoiva kalvo, jonka takia niiden lähettämä valo on voimakkaasti polarisoitunutta. Jotkut ihmiset pystyvät havaitsemaan polarisaation paljain silmin Haidingerin lyhteen avulla.
Jos sähkökenttä värähtelee vain yhteen suuntaan, valon sanotaan olevan täysin polarisoitunutta. Tavallisesti polarisoidusta valosta puhuttaessa tarkoitetaan tasopolarisoitua (lineaarista) valoa.
Polarisaatiota voi aiheuttaa aallon heijastuminen eristeestä kuten lasista tai vedestä tai aallon kulkeminen erittäin ohuen raon läpi. Valo polarisoituu myös kulkiessaan tietyistä aineista koostuvien kiteiden läpi, ja tällaisista aineista voidaankin valmistaa polarisaattori. Radioaaltoja voidaan polarisoida eri tavoin lähetysantennien avulla.
Flipsyde
Debyyttialbumin ensimmäinen single Someday valittiin vuonna 2006 NBC:n talviolympialähetysten tunnusmusiikiksi.
Polarisaatio
Metallipinnasta heijastunut valo polarisoituu erittäin heikosti.
Lineaarisesti polarisoitunut aalto (tasopolarisoitunut) Ympyräpolarisoitunut aalto Elliptisesti polarisoitunut aalto <br style="clear:both">
Brewsterin kulma
Jos säteily tulee rajapinnalle sellaisessa kulmassa \theta_B, että heijastunut säteily ja taittunut säteily muodostavat suoran kulman, heijastunut säteily polarisoituu törmäyspinnan suunnassa. Kulma \theta_B on nimeltään Brewsterin kulma. Se voidaan laskea yhtälöstä
missä n_2 ja n_1 ovat aineiden taitekertoimet. Läpinäkyvän aineen taitekerroin voidaan määrittää mittaamalla sen Brewsterin kulma kun valo tulee siihen esimerkiksi ilmasta.
Jarmo Puskala
thumb|300px|Puskala Logomon lavalla Turussa 2011 Jarmo Puskala (s. 20. marraskuuta 1981) on suomalainen elokuvakäsikirjoittaja. Hän on Iron Sky -elokuvien alkuperäisidean keksijä ja yksi Star Wreck: In the Pirkinning -elokuvan käsikirjoittajista. Puskala oli Vasemmistoliiton ehdokkaana kevään 2011 eduskuntavaaleissa sekä paikallisissa vaaleissa. .
Ronnie Hazlehurst
Hän sävelsi tunnusmusiikit monille brittikomedioille 1970- ja 1980-luvuilla, esimerkiksi sarjoille Only Fools and Horses, Are You Being Served?, Sorry, Vielä virtaa, Some Mothers Do 'Ave 'Em, To the Manor Born, Yes Minister ja Herra Perrinin uusi elämä.
Hazlehurst toimi usein kapellimestarina myös euroviisuissa. Hän johti avaus- ja väliaikanumerot Ison Britannian isännöidessä kilpailua vuosina 1974, 1977 ja 1982. Hän toimi myös Ison Britannian esitysten kapellimestarina seitsemästi, vuosina 1977, 1982, 1987, 1988, 1989, 1991 ja 1992. Vuonna 1977 hän käytti knallia ja sateenvarjoa toimiessaan Ison Britannian kapellimestarina. Samana vuonna hän toimi myös Saksan kapellimestarina.
Hazlehurst muutti Guernseyn saarelle vuonna 1997 ja asui siellä loppuelämänsä. Hän sairastui aivoverenkiertohäiriöön 27. syyskuuta 2007 ja kuoli Prinsessa Elisabetin sairaalassa St Martinissa 1. lokakuuta 2007.
House (tanssi)
House on yksi katutanssien tyylisuuntauksista, vaikkakin sen alkuperä ei ole kaduilla vaan klubeilla. House tanssissa käytetään housemusiikkia. House on luonteeltaan improvisaatiollista ja korostaa nopeata ja monimutkaista jalkatyötä yhdistettynä sujuvaan vartalon liikkeeseen.
Historia
House itsessään on paljon vanhempi kuin housemusiikki, joka nousi pintaan 1970-luvun lopussa.
Gavin Little
Gavin Little (s. 16. joulukuuta 1983) on kanadalainen lentopalloilija, joka pelasi Lentopallon SM-liigassa kaudella 2007–2008 Muuramen Lentopallon joukkueessa.
Little on pelannut ennen Suomeen tuloaan Kanadan yliopistosarjoissa. Kaudella 2007 Little voitti joukkueensa sisäisen pistepörssin. Joukkueessa pelasi muun muassa Kanadan miesten lentopallomaajoukkueen kovakätinen hakkuri Mark Dodds. Kentällä Little tunnetaan etenkin iloisuudestaan ja äänestään. Suomen Little valitsi, koska hän halusi kokeilla uransa ensimmäisen kerran siipiään ulkomailla. Muuramen Lentopallon kanssa tehty sopimus oli yksivuotinen.
Daniel Harding
thumb|Harding jakamassa nimikirjoituksia [[Hongkongissa vuonna 2011.]] Daniel Harding (s. 31. elokuuta 1975 Oxford) on brittiläinen kapellimestari.
Harding on toiminut Lontoon sinfoniaorkesterin virallisena vierailevana kapellimestarina. Hän on toiminut Abbadon Mahler -kamariorkesterin musiikillisena johtajana syyskuusta 2003.
Harding aloitti vuonna 2007 Ruotsin radion sinfoniaorkesterin ylikapellimestarina. Hänen edeltäjänsä oli Manfred Honeck.